CELEX: 32018D1838
Language: el
Date: 2018-11-19 00:00:00
Title: Απόφαση (ΕΕ) 2018/1838 του Συμβουλίου, της 19ης Νοεμβρίου 2018, σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της Επιτροπής Σύνδεσης στη σύνθεσή της για τα εμπορικά θέματα, η οποία συγκροτήθηκε με τη συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Ουκρανίας, αφετέρου

23.11.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 298/11
               
            
         ΑΠΌΦΑΣΗ (ΕΕ) 2018/1838 ΤΟΥ ΣΥΜΒΟΥΛΊΟΥ
         της 19ης Νοεμβρίου 2018
         σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της Επιτροπής Σύνδεσης στη σύνθεσή της για τα εμπορικά θέματα, η οποία συγκροτήθηκε με τη συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Ουκρανίας, αφετέρου
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207, παράγραφος 4, πρώτο εδάφιο σε συνδυασμό με το άρθρο 218 παράγραφος 9,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Σύμφωνα με το άρθρο 323 παράγραφος 1 της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Ουκρανίας, αφετέρου (1) («η συμφωνία»), το αργότερο έξι μήνες μετά την έναρξη ισχύος της συμφωνίας, η Επιτροπή Σύνδεσης στη σύνθεσή της για τα εμπορικά θέματα («Επιτροπή Εμπορίου») καταρτίζει κατάλογο των ατόμων που επιθυμούν και μπορούν να ασκήσουν καθήκοντα διαιτητή στις διαδικασίες επίλυσης διαφορών.
                  
               
                     (2)
                  
                  
                     Σύμφωνα με το άρθρο 323 παράγραφος 1 της συμφωνίας, η Ένωση και η Ουκρανία πρότειναν τους αντίστοιχους υποψηφίους τους οι οποίοι επιθυμούν και μπορούν να ασκήσουν καθήκοντα διαιτητή και έχουν επίσης συμφωνήσει σε πέντε πρόσωπα που δεν είναι υπήκοοι κανενός μέρουςτα οποία εκτελούν χρέη προεδρεύοντος της ειδικής ομάδας διαιτησίας.
                  
               
                     (3)
                  
                  
                     Η Ουκρανία πρότεινε μόνο τέσσερα πρόσωπα. Ο πέμπτος Ουκρανός υποψήφιος θα πρέπει να προταθεί από την Ουκρανία το συντομότερο δυνατόν.
                  
               
                     (4)
                  
                  
                     Για να διασφαλιστεί η ορθή λειτουργία της συμφωνίας, είναι σκόπιμο να καταρτιστεί χωρίς περαιτέρω καθυστέρηση κατάλογος 14 ατόμων που επιθυμούν και μπορούν να ασκήσουν καθήκοντα διαιτητή στην διαδικασία επίλυσης διαφορών.
                  
               
                     (5)
                  
                  
                     Η απόφαση της Επιτροπής Εμπορίου θα πρέπει να δημοσιευθεί μετά την έκδοσή της,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η θέση που θα ληφθεί εξ ονόματος της Ένωσης στην Επιτροπή Σύνδεσης στη σύνθεσή της για τα εμπορικά θέματα που συγκροτήθηκε με τη συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Ουκρανίας, αφετέρου, όσον αφορά την έγκριση του καταλόγου των ατόμων που επιθυμούν και μπορούν να ασκήσουν καθήκοντα διαιτητή, σύμφωνα με το άρθρο 323 παράγραφος 1 αυτής, βασίζεται στο σχέδιο απόφασης της εν λόγω επιτροπής που επισυνάπτεται στην παρούσα απόφαση.
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Άρθρο 3
            Η απόφαση της Επιτροπής Σύνδεσης δημοσιεύεται στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 19 Νοεμβρίου 2018.
            
               
                  Για το Συμβούλιο
               
               
                  H Πρόεδρος
               
               E. KÖSTINGER
            
         
         
            (1)  ΕΕ L 161 της 29.5.2014, σ. 3.
      
      
         
            ΣΧΕΔΙΟ
            ΑΠΟΦΑΣΗ αριθ. …/2018 ΤΗΣ ΕΠΙΤΡΟΠΗΣ ΣΥΝΔΕΣΗΣ ΕΕ-ΟΥΚΡΑΝΙΑΣ ΣΤΗ ΣΥΝΘΕΣΗ ΤΗΣ ΓΙΑ ΤΑ ΕΜΠΟΡΙΚΑ ΘΕΜΑΤΑ
            της…
            σχετικά με την κατάρτιση του καταλόγου διαιτητών που αναφέρεται στο άρθρο 323 παράγραφος 1 της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Ουκρανίας, αφετέρου
            Η ΕΠΙΤΡΟΠΗ ΣΥΝΔΕΣΗΣ ΣΤΗ ΣΥΝΘΕΣΗ ΤΗΣ ΓΙΑ ΤΑ ΕΜΠΟΡΙΚΑ ΘΕΜΑΤΑ,
            Έχοντας υπόψη τη συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Ουκρανίας, αφετέρου (1), η οποία υπεγράφη στις Βρυξέλλες στις 27 Ιουνίου 2014 («η συμφωνία»), και ιδίως το άρθρο 323 παράγραφος 1 και το άρθρο 465 παράγραφος 3,
            Εκτιμώντας τα ακόλουθα:
            
                        (1)
                     
                     
                        Σύμφωνα με το άρθρο 323 παράγραφος 1 της συμφωνίας, η Επιτροπή Σύνδεσηςστη σύνθεσή της για τα εμπορικά θέματα («Επιτροπή Εμπορίου») καταρτίζει, το αργότερο εντός έξι μηνών από την έναρξη ισχύος της συμφωνίας, κατάλογο των ατόμων που επιθυμούν και μπορούν να ασκήσουν καθήκοντα διαιτητή.
                     
                  
                        (2)
                     
                     
                        Η Ένωση πρότεινε πέντε πρόσωπα τα οποία επιθυμούν και μπορούν να υπηρετήσουν ως διαιτητές, .ενώ η Ουκρανία πρότεινε τέσσερα πρόσωπα. Η Ένωση και η Ουκρανία συμφώνησαν σε πέντε σε πέντε πρόσωπα που δεν είναι υπήκοοι κανενός μέρους,τα οποία θα εκτελούν χρέη προεδρεύοντος της ειδικής ομάδας διαιτησίας.
                     
                  
                        (3)
                     
                     
                        Προκειμένου να αποφευχθούν περαιτέρω καθυστερήσεις στην κατάρτιση του καταλόγου των ατόμων που επιθυμούν και μπορούν να ασκήσουν καθήκοντα διαιτητή και να διασφαλιστεί με τον τρόπο αυτό η ορθή λειτουργία της συμφωνίας, ιδίως του κεφαλαίου 14 του τίτλου IV, η Επιτροπή Εμπορίου πρέπει να εγκρίνει τον εν λόγω κατάλογο με βάση τις υποβληθείσες προτάσεις.
                     
                  
                        (4)
                     
                     
                        Η Ουκρανία πρέπει να προτείνει έναν πέμπτο υποψήφιο στην Επιτροπή Εμπορίου το συντομότερο δυνατόν,
                     
                  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
            
               Άρθρο 1
               
                  1.   Ο κατάλογος των ατόμων που επιθυμούν και μπορούν να ασκήσουν καθήκοντα διαιτητή βάσει του άρθρου 323 παράγραφος 1 της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Ουκρανίας, αφετέρου, επισυνάπτεται ως παράρτημα στην παρούσα απόφαση.
               
               
                  2.   Η Ουκρανία θα υποβάλει στην Επιτροπή Εμπορίου, το συντομότερο δυνατό, την πρότασή της για έναν πέμπτο υποψήφιο ο οποίος επιθυμεί και μπορεί να ασκήσει καθήκοντα διαιτητή.
               
            
            
               Άρθρο 2
               Η παρούσα απόφαση αρχίζει να ισχύει την ημερομηνία της έκδοσής της.
            
            
               …,
               
                  
                     Για την Επιτροπή Σύνδεσης στη σύνθεσή της για τα εμπορικά θέματα
                  
                  
                     Ο/Η Πρόεδρος
                  
                  
                     Οι Γραμματείς
                  
                  
                     Για την Ουκρανία
                  
                  
                     Για την ΕΕ
                  
               
            
            
               (1)  ΕΕ L 161 της 29.5.2014, σ. 3.
         
         
            
               ΠΑΡΑΡΤΗΜΑ
               ΚΑΤΑΛΟΓΟΣ ΔΙΑΙΤΗΤΩΝ ΔΥΝΑΜΕΙ ΤΟΥ AΡΘΡΟΥ 323 ΠΑΡAΓΡΑΦΟΣ 1 ΤΗΣ ΣΥΜΦΩΝΙΑΣ
               
                            
                        
                        
                           Διαιτητές που προτάθηκαν από την Ένωση:
                           
                                       1.
                                    
                                    
                                       Claus-Dieter EHLERMANN
                                    
                                 
                                       2.
                                    
                                    
                                       Giorgio SACERDOTI
                                    
                                 
                                       3.
                                    
                                    
                                       Jacques BOURGEOIS
                                    
                                 
                                       4.
                                    
                                    
                                       Pieter Jan KUIJPER
                                    
                                 
                                       5.
                                    
                                    
                                       Ramon TORRENT
                                    
                                 
                     
                            
                        
                        
                           Διαιτητές που προτάθηκαν από την Ουκρανία:
                           
                                       1.
                                    
                                    
                                       Serhiy HRYSHKO
                                    
                                 
                                       2.
                                    
                                    
                                       Taras KACHKA
                                    
                                 
                                       3.
                                    
                                    
                                       Victor MURAVYOV
                                    
                                 
                                       4.
                                    
                                    
                                       Yuriy RUDYUK
                                    
                                 
                     
                            
                        
                        
                           Προεδρεύοντες που έχουν επιλεγεί από τα μέρη:
                           
                                       1.
                                    
                                    
                                       William DAVEY (ΗΠΑ)
                                    
                                 
                                       2.
                                    
                                    
                                       Helge SELAND (Νορβηγία)
                                    
                                 
                                       3.
                                    
                                    
                                       Maryse ROBERT (Καναδάς)
                                    
                                 
                                       4.
                                    
                                    
                                       Christian HÄBERLI (Ελβετία)
                                    
                                 
                                       5.
                                    
                                    
                                       Merit JANOW (ΗΠΑ)